Document ID: /fineweb-2-swissfilter-quality_10-filterrobots/filtered/01307.jsonl.gz/0

Lajme
Kosova, gati për pritjen e bashkatdhetarëve
Pushimet e verës po afrohen për diasporën, institucionet kosovare pohojnë se i kanë bërë të gjitha përgatitjet për t’i pritur sa më mirë në vendlindje mërgimtarët.
Ministria e Diasporës, në kuadër të planit të veprimit, thotë të ketë bërë të gjitha përgatitjet e nevojshme për pritjen e bashkatdhetarëve që vijnë për pushime në atdheun e tyre.
Në kuadër të fushatës “Ti je pjesë e atdheut”, zyrtarët e Ministrisë së Diasporës do të jenë të shpërndarë në të gjitha pikat kufitare të Kosovës për t’i mirëpritur bashkatdhetarët dhe për t’i informuar ata në detaje me aktivitetet e organizuara gjatë muajve korrik dhe gusht nga Ministria e Diasporës, Komunat e Kosovës dhe aktivitetet e tjera, organizuar nga OJQ-të e ndryshme që bëhen në bashkëpunim me MD-në.
„Sivjet kemi filluar me konferencën e juristëve nga diaspora për të shikuar format dhe mundësitë e bashkëpunimit mes profesionistëve të kësaj fushe në diasporë me avokatët dhe institucionet e Republikës së Kosovës, që shënoi edhe fillimin e manifestimit Ditët e Diasporës. Po ashtu MD ka bashkorganizuar edhe Prishtina Football Fest, ku në ekran gjigand në sheshin “Skënderbeu” janë transmetuar ndeshjet e Kombëtares sonë në kampionatin evropian, e ku ka pasur një pjesëmarrje masive të bashkatdhetarëve që kanë qenë prezent në Kosovë gjatë atyre ditëve“, tregon për albinfo.ch zëdhënësi i Ministrisë së Diasporës, Lorik Pustina.
Javët në vijim janë të parapara edhe rreth 230 aktivitete të tjera që u dedikohen mërgimtarëve.
„Muzeu Mobil, punëtori të ndryshme për pikturë, vizatimin e komikëve, shfaqje të filmave të regjisorëve tanë në diasporë, aktivitete sportive, si Street Ball, volejboll, turne në futboll, panairi tradicional me punime artizanale, dy kampe për të rinj të diasporë, kampi Toka Jonë dhe Shkolla verore e Diasporës, ekskursione të shumta, koncerte për fëmijë, të rinj dhe të rritur si dhe shumë aktivitete të tjera, ku bashkatdhetarët tanë, pa dallim moshe apo preference, mund të gjejnë vend për të kaluar kohë së bashku me familjet dhe miqtë e tyre”, zbulon disa nga aktivitetet e sivjetme Lorik Pustina.
Për dallim nga vitet e kaluara, zyrtarët e Ministrisë së Diasporës thonë të jenë koncentruar në aktivitete sa më interaktive për mërgimtarët.
„Besoj që atraktiviteti i ngjarjeve të organizuara do të ndikojë edhe në numrin e madh të pjesëmarrësve“, thekson Pustina.
Vitin e kaluar Pustina thotë të kenë qenë të kënaqur për shkak të pjesëmarrjes më të madhe të fëmijëve, posaçërisht në aktivitetet e organizuara për ta si dhe të rinjtë. „Sivjet presim akoma më shumë, marrë parasysh edhe diversitetin e aktiviteteve që i kemi planifikuar“, ka deklaruar Lorik Pustina.
Ministri kosovar i Diasporës, Valon Murati, ditët e fundit ka zhvilluar takime me kryetarët e komunave të Kosovës, në mënyrë që të gjitha aktivitetet që lidhen me bashkatdhetarët dhe ardhjen e tyre në Kosovë të jenë të koordinuara dhe pritja t’u bëhet në mënyrën më të mirë të mundshme.
KUJDES ! TEKSTI YNË I KOPJUAR DO TË DENONCOHET DHE RAPORTOHET. PËRPOS NËSE...
Ju keni të drejtë ta riprodhoni tekstin tonë, por me kusht që ta citoni burimin e albinfo.ch dhe kur ta publikoni shkrimin, ta integroni linkun e artikullit siç vijon: http://www.albinfo.ch/kosova-gati-per-pritjen-e-bashkatdhetareve/
Në të kundërtën, ne do të raportojmë pranë Facebook për shkelje të të drejtës autoriale, gjë që sanksionohet nga Facebook dhe mund të ketë pasoja të rënda për faqen tuaj Facebook. Ju faleminderit për vëmendjen si dhe bashkëpunimin. Redaksia e albinfo.ch.
Të tjera nga Lajme
E-Diaspora
-
Këshilli i Mësimit Plotësues në Gjuhën Shqipe në Bavari, me kryesi të re Pas debateve të zhvilluara, u zgjodh kryesia e gjerë e Këshillit të Mësimit Plotësues në Gjuhën...
-
Gjermania dëbon 27 refugjatë në Shqipëri dhe 8 në Kosovë
-
U largua për shkak të krizës, ndihmon kompanitë në tejkalimin e krizave
-
Kapet në flagrancë një kontrabandues shqiptar në Gjermani
-
Theret me thikë një shqiptar në Francë
Jeta në Zvicër
-
“Zvicerani me prejardhje kosovare” mbyt drejtorin zviceran të fabrikës Kosovari 21 vjeçar e godet drejtorin 44 vjeçar me një goditje të karatesë dhe e rrëzon...
-
St. Gallen-i ashpërson procedurën e dhënies së pasaportës zvicerane
-
Në Cyrih
Radikalëve islamikë u refuzohet salla për mbajtjen e konferencës
-
Forcat ajrore të Zvicrës zbresin në tokë avionin e dyshimtë
-
Frangu dobësohet kundrejt euros